PLANINSKO DRUŠTVO CELJE MATICA                                                     CELJE, 22.06.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 03 492 4851

OD TAM NA BELI V TO ROŽINO DOLINO REZIJO

K A D I N,  1818 M,

V NEDELJO, 2. JULIJA 2006

KAR DVE GORSKI VERIGI LOČITA REZIJO OD HRIBOVJA SLOVENSKE BENEČIJE.

K BENEČIJI OBRNJENO SLEME

SE IZ KOBARIDA POVZPNE NA BREGINJSKI STOL IN S KARMANA SESTOPI V HUMIN,

VZPOREDNI GREBEN NA JUGU REZIJE

PA SE VLEČE TAKOREKOČ OD ŽAGE PRI BOVCU DO HUDIC OB TILMENTU.

SLEDNJI V OSREDNJEM DELU PREIDE V VEČ KILOMETROV DOLG ZID

Š ŠTEVILNIMI TEŽKO DOSTOPNIMI VRŠIČI, KI SO PODOBNI MOLZCEM, MUZCEM.

ZAJAVOR JE POSLEDNJI MUZEC NA VZHODU,

MEDTEM KO JE KADIN NJIH KONČNIK NA ZAHODNEM KRAJU TEGA ZIDU.

DA NE BO POMOTE!

DVA MUZCA SE NAHAJATA TUDI NAD BREGINJEM ZAHODNO OD STOLA,

OKOLI TREH CIN V DOLOMITIH PA MRGOLI KADINOV.

BREGINJSKA MUZCA IN DOLOMITSKI KADINI TOPOT NISO NAŠ CILJ.

TOKRAT VAS VABIMO

PO PLANINSKIH POTEH OD IZVIRA TERA ČEZ RAZGLEDNI KADIN V REZIJO.

S POSTAJALIŠČA PRED PARKIRNO HIŠO NA GLAZIJI
SE ODPRAVIMO Z NAROČENIM AVTOBUSOM OB PETIH ZJUTRAJ, 5.00.

NOBENA CESTA DO IZVIRA TERA NI PRAV KRATKA

IN TUDI IZBRANA SMER VOŽNJE SKOZI ŠKOFJO LOKO IN CERKNO
PA PO SOŠKI DOLINI DO ŽAGE PRI BOVCU TER ČEZ MEJNI PREHOD UČJO NI IZJEMA.

JUTRANJO VOŽNJO SKLENEMO OB IZVIRU TERA, 529 M,

KI PRITEKA IZPOD PRISOJNEGA VZNOŽJA MUZCEV,

PREBIJE MED VIŠKORŠKO GORO IN POSTOVČIČEM OMENJENO JUŽNO GORSKO SLEME

TER SE PO 49 KILOMETRIH ZATEČE V OKRILJE BENEŠKE MATERE NADIŽE.

Z MOSTU ČEZ HUDOURNIK MEJO, 544 M,

SE POVZPNEMO V VASICO TAM NA BELI, TANATAVIELE, 627 M,

KJER POIŠČEMO ZAČETEK POTI 740.

TA VODI SPRVA OB POTOKU ZA TURNOM, RIO ZATURAN.

KO SE VZPENJAMO PO REBRU TASAIEBOMENTA IMAMO ČAS ZA RAZMIŠLJANJE O TEM,

IZ ČESA SO LAŠKI KARTOGRAFI IZPELJALI TO PO POLINEZIJSKO ZVENEČE IME.

NA POL POTA, OKOLI 1200 METROV VISOKO,

SE Z LEVE PRIDRUŽI STEZA S PLANINE TAM ZA TOPOLOM.

STRMIMA PO ŠTIRIH URAH JENJA NA PRELAZU STILICI, 1795 M,

S KATEREGA PO KRAJŠEM A MALCE IZPOSTAVLJENEM GREBENČKU

ČEZ DVA VRŠIČA DOSEŽEMO ZAHODNO LEŽEČI KADIN, 1818 M,

Ž ŽIGOM IN VPISNO KNJIGO.

PO ISTI STEZICI SE Z RAZGLEDNEGA VRHA VRNEMO NA PRELAZ STILICO, 1795 M,

ODKODER SE POT 740 OB NEKAJ VAROVALIH SPUSTI NA REZIJSKO STRAN MUZCEV.

NA PRELAZU LA FORCHIA, 1192 M,

STOPIMO NA POT 703, KI PELJE IZ REZIJE V DOLINO ČRNEGA POTOKA.

PO SLEDNJI ZAVIJEMO NA DESNO

IN PRIDEMO V REZIJO TAM NA RUPI, 586 M, BLIZU VASICE LIŠČACE, 525 M.

PO OKOLI OSMIH URAH HODA SE OSVEŽIMO V POTOKU BARMANU,

KI KOT REZIJANSKA SAVICA IZVIRA IZPOD OSOJNEGA VZNOŽJA MUZCEV.

PO KRAJŠEM POSTANKU V REZIJI SE VRNEMO DOMOV OKOLI DESETE ZVEČER.

NAŠA OBUTEV NAJ IMA TRD IN NEGLADEK PODPLAT!

ZARADI POLETNIH TEMPERATUR VZEMIMO S SABO DOVOLJ PIJAČE!

PRIJAVIMO SE V DRUŠTVENI PISARNI NA STANETOVI 20,

KJER ZA NAROČENI AVTOBUSNI PREVOZ VPLAČAMO 5000 TOLARJEV.

S O N Č N O  N E D E L J O  M E D  R O Ž I C A M I  I Z  R E Z I J E

IZLET PREDLAGAL TONE PRIMOŽIČ

